10. मुझे यह जानकर खुशी हुई है कि शिक्षा, स्वास्थ्य, समाज-कल्याण और इन्फोर्मेशन टेक्नोलोजी के क्षेत्रों में राज्य ने प्रभावी कदम उठाए हैं। मोपा में इन्टरनेशनल एयरपोर्ट का निर्माण किया जा रहा है। मुझे बताया गया है कि मांडोवी और ज़ुआरी नदियों पर नए पुल बनाए जा रहे हैं जिनसे आवा-गमन में बहुत सुविधा होगी। राजधानी पणजी को‘स्मार्ट सिटी मिशन’ तथा Atal Mission For Rejuvenation and Urban Transformation (AMRUT) में शामिल किया गया है। इन्फ्रास्ट्रक्चर और सुविधाओं में निरंतर विकास करने से गोवा में नागरिकों को सहूलियत होगी तथा पर्यटन को और अधिक बढ़ावा मिलेगा।